
[image: ]ด่วนที่สุด
ที่ มท ๐๘16.5/ว 	 กระทรวงมหาดไทย
 	 ถนนอัษฎางค์ กทม. ๑๐2๐๐
	เมษายน  ๒๕69
[bookmark: _Hlk58845466]เรื่อง	ประชาสัมพันธ์โครงการ “เยาวชนสร้างสื่อ สื่อสร้างธรรม บำรุงศาสนา” ของคณะกรรมาธิการการศาสนา คุณธรรม จริยธรรม ศิลปะและวัฒนธรรม วุฒิสภา
เรียน  ผู้ว่าราชการจังหวัด ทุกจังหวัด
[bookmark: _Hlk175732437]สิ่งที่ส่งมาด้วย	1. สำเนาหนังสือคณะกรรมาธิการการศาสนา คุณธรรม จริยธรรม ศิลปะและวัฒนธรรม วุฒิสภา
		ด่วนที่สุด ที่ สว (กมธ 3) 0019/ว 1627 ลงวันที่ 24 มีนาคม 2569	จำนวน 1 ฉบับ
	2.	สำเนาบันทึกความเข้าใจในการดำเนินโครงการ “เยาวชนสร้างสื่อ 
		สื่อสร้างธรรม บำรุงศาสนา”	จำนวน 1 ชุด	3. ประกาศรับสมัครโครงการ “เยาวชนสร้างสื่อ สื่อสร้างธรรม บำรุงศาสนา” 	จำนวน 1 ชุด	4. สื่อประชาสัมพันธ์โครงการ “เยาวชนสร้างสื่อ สื่อสร้างธรรม บำรุงศาสนา”	จำนวน 1 ชุด
[bookmark: _Hlk175768522][bookmark: _Hlk125543308]ด้วยกระทรวงมหาดไทยได้ร่วมลงนามบันทึกความเข้าใจในการดำเนินโครงการ “เยาวชนสร้างสื่อ สื่อสร้างธรรม บำรุงศาสนา” ระหว่าง คณะกรรมาธิการการศาสนา คุณธรรม จริยธรรม ศิลปะและวัฒนธรรม วุฒิสภา และคณะอนุกรรมาธิการด้านศาสนา คุณธรรม จริยธรรม ร่วมกับ กระทรวงการท่องเที่ยวและกีฬา 
กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กระทรวงมหาดไทย (กรมส่งเสริมการปกครองท้องถิ่น) กระทรวงวัฒนธรรม กระทรวงศึกษาธิการ 
(สำนักงานคณะกรรมการการศึกษาขั้นพื้นฐาน สำนักงานคณะกรรมการการอาชีวศึกษา กรมส่งเสริมการเรียนรู้  และสำนักงานคณะกรรมการการส่งเสริมการศึกษาเอกชน) กรมประชาสัมพันธ์ และกรุงเทพมหานคร (สำนักการศึกษา) เพื่อร่วมกันดำเนินโครงการ “เยาวชนสร้างสื่อ สื่อสร้างธรรม บำรุงศาสนา” โดยตระหนักถึงความสำคัญ
ของการปลูกฝังคุณธรรม จริยธรรม และจิตสำนึกทางศาสนาให้แก่เด็กและเยาวชน ซึ่งเป็นรากฐานของการพัฒนาสังคมไทยให้มั่นคงทั้งด้านจิตใจและวัฒนธรรม โดยเฉพาะในยุคที่เทคโนโลยีดิจิทัลและสื่อสังคมออนไลน์
มีอิทธิพลต่อพฤติกรรมและค่านิยมของคนรุ่นใหม่ การส่งเสริมให้เด็กและเยาวชนเข้าถึงหลักธรรมคำสอน 
จึงจำเป็นต้องปรับรูปแบบการสื่อสารให้ทันสมัย เข้าถึงง่าย และเหมาะสมกับบริบทปัจจุบัน และด้วยวิสัยทัศน์ดังกล่าว คณะกรรมาธิการจึงจัดทำโครงการ “เยาวชนสร้างสื่อ สื่อสร้างธรรม บำรุงศาสนา” โดยจัดกิจกรรมประกวดคลิปวิดีโอสั้น เพื่อเปิดพื้นที่ให้เด็กและเยาวชนถ่ายทอดเรื่องราวของศาสนสถานในพื้นที่ หลักธรรมคำสอน หรือกิจกรรมทางศาสนา ผ่านมุมมองของตนเอง โดยใช้แพลตฟอร์มออนไลน์ที่ได้รับความนิยม เพื่อให้เข้าถึงผู้ชม
ในวงกว้างได้อย่างมีประสิทธิภาพ และมุ่งหวังให้เด็กและเยาวชนได้เรียนรู้คุณค่าทางศาสนา พัฒนาทักษะ
การสื่อสารอย่างสร้างสรรค์ และมีจิตสำนึกที่ดีงาม พร้อมเติบโตเป็นพลังสำคัญในการสืบสานและธำรงไว้ซึ่งศาสนาและวัฒนธรรมของชาติอย่างยั่งยืน รายละเอียดปรากฏตามสิ่งที่ส่งมาด้วย 1 - 2
กระทรวงมหาดไทยพิจารณาแล้ว เพื่อเป็นการส่งเสริมให้เด็กและเยาวชนที่กำลังศึกษา
อยู่ในระดับประถมศึกษาและมัธยมศึกษาหรือเทียบเท่า (อายุไม่เกิน 18 ปีนับถึงวันที่สมัคร) ในสถานศึกษาสังกัดองค์กรปกครองส่วนท้องถิ่น รวมถึงเด็กและเยาวชนที่อาศัยอยู่ในชุมชน/หมู่บ้าน ได้ใช้เวลาว่างในช่วง
ปิดภาคเรียน จัดทำคลิปวิดีโอสั้นถ่ายทอดเรื่องราวเกี่ยวกับศาสนา สะท้อนคุณค่าความดีและคุณธรรม 
	
	/พร้อมสร้างศรัทธา ...

[bookmark: _Hlk175837351]พร้อมสร้างศรัทธาและแรงบันดาลใจให้ชุมชนได้ร่วมกันสืบสานสิ่งดีงาม ในการนี้ จึงขอให้จังหวัดประชาสัมพันธ์โครงการ “เยาวชนสร้างสื่อ สื่อสร้างธรรม บำรุงศาสนา” ไปยังองค์กรปกครองส่วนท้องถิ่นทุกแห่ง เพื่อแจ้งสถานศึกษาในสังกัด (ระดับประถมศึกษาและระดับมัธยมศึกษาหรือเทียบเท่า) และผู้นำชุมชน/หมู่บ้าน ประชาสัมพันธ์ให้เด็กและเยาวชนที่มีความสนใจ (รวบรวมสมาชิกจากสถานศึกษาเดียวกันตั้งแต่ 3 คนขึ้นไป
แต่ไม่เกิน 5 คนต่อทีม) จัดทำคลิปวิดีโอสั้นแนวตั้ง (ซึ่งต้องเป็นผลงานที่จัดทำขึ้นใหม่ที่ยังไม่เคยส่งเข้าประกวดหรือเผยแพร่ที่ใดมาก่อน และต้องไม่ใช้เทคโนโลยี AI ในการถ่ายทำผลงาน) ความยาวของคลิปวิดีโอไม่เกิน 2 นาที (120 วินาที) โดยจัดส่งผลงานได้ตั้งแต่วันนี้ ถึงวันที่ 31 พฤษภาคม 2569 ทั้งนี้ ตามหลักเกณฑ์และเงื่อนไข
ที่กำหนด รายละเอียดปรากฏตามสิ่งที่ส่งมาด้วย 3 - 4 โดยสามารถดาวน์โหลดได้ที่ QR Code ท้ายหนังสือฉบับนี้
		จึงเรียนมาเพื่อพิจารณาดำเนินการ
ขอแสดงความนับถือ



(นายอรรษิษฐ์  สัมพันธรัตน์)
ปลัดกระทรวงมหาดไทย

(ลงวันที่ 7 เม.ย. 69 เวลา 16.30  น.)

